**Obrazac broj 1**

**Obrazac za pripremu sveobuhvatne procjene utJEcaja propisa**

|  |  |
| --- | --- |
| **Naziv prednacrta/nacrta zakona** |  |
| **Datum** |  |
| **Obrađivač** |  |
| **I - Identifikacija i definicija problema** | |
| U ovom poglavlju neophodno je identificirati i detaljno analizirati postojeći problem i razloge njegovog nastanka. Važno je precizirati koje interesne skupine su pogođene datim problemom, te utvrditi da li je riječ o povremenom ili stalnom problemu. U okviru ovog dijela analize, potrebno je odgovoriti na slijedeća pitanja:  Zašto postojeće stanje nije zadovoljavajuće? Koje promjene je uzrokovao ovaj problem? Koji su temeljni uzroci i pokretači problema? Koji su rizici svojstveni datoj situaciji? Kako se problem razvijao tijekom vremena? Što se može desiti ukoliko se zakon ne promijeni? Zašto postojeća situacija nije više održiva? Zašto je neophodna intervencija u ovoj oblasti? | |
| **II - Definiranje ciljeva** | |
| U ovom dijelu se prvo definira opći cilj, a potom pojedinačni/specifični ciljevi, koji će se razraditi u operativne. Ciljevi su u izravnoj svezi s identificiranim problemom i njegovim temeljnim uzrocima. Svi ciljevi trebaju biti mjerljivi, odnosno kvantificirani, izvodljivi, ostvarljivi i realni. Svaki od ciljeva se vezuje za određeno razdoblje realiziranja, odnosno precizira se vremenski okvir neophodan za izvršenje. | |
| **III - Definiranje alternativnih opcija** | |
| U ovom poglavlju neophodno je identificirati različite opcije, odnosno utvrditi koji je osnovni pristup za ostvarenje cilja. Za sve moguće opcije, neophodno je utvrditi je li riječ o normativnim ili nenormativnim mehanizmima. Nenormativna rješenja sadrže opciju *„ne poduzimati ništa*“. Tom opcijom se predviđa da će se postojeće stanje zadržati, te da nikakve nove aktivnosti neće biti poduzete s ciljem izmjene postojećeg stanja – dakle, ukoliko se procjena odnosi na postojeći zakonski okvir, ova opcija podrazumijeva zadržavanje postojećeg zakonskog okvira. Pored ovog, nenormativno rješenje može biti i opcija za rješavanje problema bez usvajanja novog ili izmjena postojećeg zakonskog okvira – promjena svijesti građana, interesnih skupina, djelovanje putem projekata, javnih kampanja i slično. Normativni mehanizmi podrazumijevaju postizanje definiranih ciljeva zakonskim okvirom, bilo da je riječ o izmjeni postojećeg okvira ili usvajanjem novog kojim će se uvesti novi način postizanja cilja. Svaku od ovih opcija je potrebno detaljno objasniti. U ovom dijelu se također utvrđuju okviri za mjerenje učinkovitosti, djelotvornosti i usklađenosti. Posebnu ulogu imaju financijski učinci i učinkovitost. Potrebno je naglasiti hoće li troškovi primjene novog rješenja opravdati troškove novog zakona, odnosno neophodno je pokazati da će koristi od rješenja biti veće od troškova izazvanih novim rješenjem. | |
| **IV - Analiza utjecaja opcija** | |
| Za svaku od predloženih opcija se u ovom poglavlju identificira kakav utjecaj ima u odnosu na polazno stanje. Utjecaj se izražava kvalitativno i kvantitativno. U slučaju da utjecaje nije moguće izraziti kvantitativno, neophodno je objasniti zašto. U ovom dijelu se prikupljaju podatci i utvrđuje se polazno stanje, odnosno polazne osnove(kvantitativno). Procjenjuje se trošak postojećeg stanja, koji se izražava, po mogućnosti, monetarno, pri čemu se uzimaju u obzir svi kvantitativni elementi – troškovi izdavanja dokumenata, naknade, pristojbe, kvantificirano vrijeme službenika, podnositelja zahtjeva, itd. U ovom dijelu se identificira koje skupine su najviše pod utjecajem datih opcija. Također se za svaku od predloženih opcija analizira ekonomski, socijalni utjecaj i utjecaj na životnu sredinu, te kako se isti reflektiraju – koji utjecaj imaju na makroekonomsku sliku, poslovnu zajednicu, potrošače, ekonomske odnose, društvo, rast i zapošljavanje, kreiranje radnih mjesta, prava i obveze radnika, pitanja diskriminacije,zdravstvo, socijalnu skrb, klimatske promjene, kvalitet zraka, vode, tla, itd. U okviru svake od opcija potrebno je analizirati koju vrstu administrativnih opterećenja, odnosno koje eventualne koristi i pojednostavljenja nosi sa sobom. U ovom dijelu trebaju se predstaviti dokazi da ova intervencija opravdava troškove. Potrebno je procijeniti sve ekonomske troškove za građane, poslovnu zajednicu, ali i javnu upravu, te utvrditi odnos koristi i troškova. Pored toga, neophodno je identificirati koja vrst pojednostavljenja je moguća, a nije provedena i zašto. U okviru ovog dijela neophodno je analizirati rizike i nesigurnosti koje se vezuju za svaku od opcija, uključujući i politički aspekt, prepreke u primjeni predloženih opcija i razdoblje transpozicije. | |
| **V - Poređenje alternativnih opcija** | |
| U ovom poglavlju je neophodno navesti pozitivne i negativne utjecaje svake od opcija. Ukoliko je moguće, neophodno je kvantitativno uporediti sve opcije, odnosno, ukoliko je moguće, prikazati objedinjene rezultate i rezultate za svaku od opcija pojedinačno. Potrebno je prikazati poređenje za svaku od opcija po segmentima. Za svaku od opcija treba detaljno izlistati njene prednosti i nedostatke, te tablerano prikazati kvantitativne podatke. Ukoliko je moguće i jasno, definirati odgovarajuću i najpovoljniju opciju. | |
| **VI - Konzultacije** | |
| U ovom dijelu se detaljno opisuje proces konzultacija vezanih za provođenje procjene utjecaja. Konzultacije se provode s ciljem kreiranja što kvalitetnijeg rješenja. U ovom poglavlju neophodno je detaljnije obraditi slijedeće elemente:  Cilj konzultacija, te kako su organizirane; detaljnije objašnjenje o sudionicima konzultacija, ciljanim skupinama i svim zainteresiranim stranama; dinamiku održavanja (vremenski okvir u kojem su održane konzultacije, intenzitet, broj sudionika, itd.), popraćenost konzultacija (upitnici, mediji, web stranice i portali), te rezultate ovog procesa, odnosno stavove koji su izraženi tijekom konzultacija. | |
| **VII - Praćenje i evaluacija** | |
| Nakon razmotrenih opcija, neophodno je utvrditi indikatore na temelju kojih se može mjeriti napredak koji je rezultat usvojene opcije (pokazatelji uspješnosti), te utvrditi indikatore za evaluaciju primjene. Potrebno je definirati način na koji će se prikupljati neophodne informacije. Ovdje je potrebno opisati na koji način će se predložena opcija primjenjivati, te tko je odgovoran za primjenu i u kojem vremenskom okviru. Također je važno u ovom dijelu precizirati sve vremenske rokove za primjenu i glavne rezultate koji se žele postiči, kako bi se omogućilo neometano praćenje i evaluacija. | |
| **VIII - Zaključak** | |